**भारत सरकार**

**रक्षा मंत्रालय**

**रक्षा विभाग**

**राज्‍य सभा**

**अतारांकित प्रश्‍न संख्‍या 2586**

**19 मार्च, 2018 को उत्‍तर के लिए**

**राफेल विमान की खरीद**

**2586. श्री किरनमय नन्दाः**

क्‍या रक्षा मंत्री यह बताने की कृपा करेंगे कि :

1. क्या यह सच है कि राफेल लड़ाकू विमान की खरीद के सौदे को अंतिम रूप दे दिया गया है;
2. यदि हां, तो अनुबंध एवं खरीदे जाने वाले विमानों की संख्या का ब्यौरा क्या है;
3. क्या यह भी सच है कि यह खरीद पिछली सरकार के दौरान पहले बनी सहमति से कहीं अधिक मूल्य पर है; और
4. यदि हां, तो मूल्य में ऐसी वृद्धि के क्या कारण हैं ?

**उत्‍तर**

**रक्षा मंत्रालय में राज्य मंत्री (डॉ. सुभाष भामरे)**

(क) और (ख): जी, हां । 24 अगस्त, 2016 को सुरक्षा संबंधी मंत्रिमंडल समिति के अनुमोदन के पश्चात, 23 सितंबर, 2016 को भारत सरकार और फ्रांस गणराज्य की सरकार के बीच फ्लाई अवे स्थिति में 36 राफेल विमान की अधिप्राप्ति के लिए एक अंतरसरकारी समझौता किया गया जिसमें उन्नत हथियार, दीर्घकालिक रखरखाव सहायता, सिम्यूलेटर के साथ वार्षिक रखरखाव और संबंधित उपस्कर शामिल हैं । इसकी सुपुर्दगी सितंबर, 2019 से शुरू होना तय है ।

(ग) और (घ): 36 राफेल विमान के मूल्य की सीधी तुलना 126 मध्यम बहु-भूमिका वाले लड़ाकू विमान (एमएमआरसीए) प्रस्ताव से नहीं की जा सकती, क्योंकि इन दोनों में महत्वपूर्ण अंतर है । अंतर-सरकारी समझौता में कीमत, रखरखाव संबंधी शर्तें और सुपुर्दगी कार्यक्रम के संदर्भ में बेहतर शर्तें प्राप्त की गई हैं ।

\*\*\*\*